bg en bg ru uk bg bg uk ru bg bg bg de bg bg bg bg bg bg bg bg bg uk bg de bg de bg de bg de bg de bg de bg de bg de bg de bg de bg ru bg bg bg bg bg ru bg hbs_cyr bg ru bg ru bg bg bg bg bg bg mk bg ru bg ru ru bg bg bg hbs_cyr bg tg ru bg bg ru bg bg ru bg ru bg en en de
Младоженци дариха събраните пари от сватбата си за благотворителност | milostiv.org
English | Присъединете се към нас
Станислава и Павел Косеви от Горна Оряховица решили да помогнат на нуждаещи се, като дарят събраната сума от венчавката си. Двойката предупредила гостите, че не желаят букети с цветя, а паричната им стойност, с която да извършат добро. Идеята била приета радушно от всичките стотина души, поканени на сватбата.
Станислава е зъболекар, а Павел – агроном. И двамата са на 29 години, родом от Горна Оряховица, а сватбата се състояла на 6 юни.
„Агенцията, която бяхме наели да организира приготовленията за женитбата, предложи да включим в поканите текст, с който апелираме към гостите да носят вместо букет плюшена играчка и събраните да дарим в някой дом за деца, лишени от родителска грижа”, разказва 29-годишната жена. Със съпруга си обсъдили предложението, но стигнали до извода, че финансовата стойност на букетите би помогнала повече. В големия ден гостите не подарявали букети, а оставяли плик с пари, които да отидат за благородната кауза. Станислава се посъветвала с председателя на сдружението „С вяра в доброто” Лъчезар Любенов къде би било най-добре да се дарят средствата. „С част от сумата бяха купени маратонки за талантливо момче от село Морава, което твори картини с боб, леща и хранителни продукти, но едва преживява - сподели тя. - Останалите средства ще предоставим за 4-годишното детенце Калоян от Горна Оряховица, което се нуждае от спешна операция на очите в Германия. Ако бяхме изпратили сумата в дом за сираци, разпределена там, щеше да е съвсем незабележима, затова решихме да помогне на Асен и малкия Калоян”, обосновава избора им тя.
Семейство Косеви се надява и други двойки да последват примера им и да помогнат дори и само на един човек. „Всяка събота в Горна Оряховица има сватба. Представете си, ако повечето семейства го направят, колко щастие ще дарят и на други хора”, каза Станислава.
Това е втората двойка, дарила пари от сватбата си за благотворителност. Наскоро Симона и Явор Божанкови, също от Горна Оряховица, подпомогнаха абитуриент със средства, събрани от сватбата им. Зрелостникът завърши Професионалната гимназия по електротехника и електроника в железничарския град и пожела да продължи обучението си в сферата на компютърните технологии.
Семейство Косеви призовава всички двойки да последват примера им.
Споделете с нас добрина - ваша или на ваш познат и ние ще я разкажем на страниците на Милостив, за да вдъхновим и други добротворци.
Онкоболна майка се нуждае от временна подкрепа
Пещера изпрати помощ за пострадалите от наводнението в Каравелово
Българите във Флоренция вече имат свое неделно училище
Онкологичният център призовава бургазлии: Включете в благотворителната инициатива Велотон тази събота
Доброволци от Г. Оряховица се притекоха на помощ на бедстващите след наводнението в Карловско
Дарителската кампания на ППМГ Никола Обрешков събра 3434,40 лв. за пострадалите от наводненията в Карловско
Зов за помощ: Деян от Пазарджик има нужда от нас
Иво от Радомир пред поредно изпитание, налага се спешна животоспасяваща операция!
Продължават безплатните прегледи за туберкулоза в цялата страна
Столичният храм Рождество Христово възобновява просветните си курсове
Хора със здравословни проблеми
Copyright © 2011-2022 milostiv.org